જાતભાતના સંદેશા આપતી ‘ટ્યુબલાઇટ’નો વધુ એક પ્રૉબ્લેમ છે એનો સ્લો પેસ અને હાઈ મેલોડ્રામેટિક રડારોળ. સાઇકલ લઈને અહીંથી તહીં ફરતા રહેતા સલમાન પાસે એટલુંબધું રડાવ્યું છે કે એકાદ વખત આપણનેય (કંટાળીને) રડવાની ઇચ્છા થઈ આવે, પરંતુ એક તબક્કે આપણો સલમાનના પાત્ર સાથેનો ઇમોશનલ બંધ તૂટી જાય એટલે પછીની તમામ રડારોળ ફિઝૂલ લાગવા માંડે. તેમના ફૅન્સને દુ:ખ થશે, પણ અહીં સલમાનભાઈ ક્યાંય શર્ટ ઉતારતા નથી કે વિલનલોગની ધોલાઈ કરતા નથી. ચ્યુઇંગ ગમની પેઠે ચીપકી જાય એવું એકેય ગીત પણ ફિલ્મમાં નથી.